Godt hus, hyggeligt, flot istandsat. Gode toiletter og badefaciliteter.
Super værtskab!
Caroline var rigtig god til at giver os rejseinstruktioner mm. for nemt at kunne finde frem til huset.
En af naboerne havde nøglen, så ham var vi i løbende kontakt med på ankomstdagen.
Da vi kom ind, var der en velkomst og tre Oystercards på spisebordet, tips til indkøb, gode spisesteder, hvor de nærmeste transportmuligheder er og forklaringer på hvordan de forskellige ting i hjemmet virker. Det var en super dejlig velkomst.
Vi måtte bruge kryddderier og andre ting vi havde brug for - skønt :).
Huset er virkelig dejligt og funktionelt. Her er ro om natten og kvarteret virker dejligt og fredeligt.
De to senge i børneværelset er ikke så store, men for os fungerede det fint. Vores yngste på 12 sov der og de to store sov i gæsteværelset på en udtræksseng med god plads.
Sengen i soveværelset er virkelig god. Jeg var lidt i tvivl ang. dyne, men blev enig med mig selv om at det flotte sengetæppe var dynen med et stort lagen om.
Køkkenet var vores favoritopholdssted, da det er rummeligt og meget lyst og med udgang til en super hyggelig gårdhave.
Transportmulighederne ind til London City er mange. Vi brugte både Tuben og busser. Hvis man har mod på at cykle i London, kan man lidt nede af vejen leje bycykler.
Der er rigtig mange ting at se og gå på opdagelse i i nærområdet.
Vi kan varmt anbefale stedet.
Tusind tak for godt værtskab og en god uge i London :)